Nedstryn kirke

Nedstryn kirke (Nedstryn kyrkje) er en langkirke fra 1859 i Stryn kommune i Vestland fylke.

Byggverket er i tre og har 400 sitteplasser. Den er tegnet av Ludolph Rolfsen basert på typetegninger av Hans Ditlev Franciscus von Linstow.

Kirken ligger i Nordfjord prosti i Bjørgvin bispedømme.

 Historie 
Den første kirken i Nedstryn ble kalt Eid kirke etter gården den var bygget på, denne antas å være en stavkirke oppført på 1200-tallet. Gården ble senere kalt for Kyrkjeeide. Rundt 1650 ble det bygget ny korskirke i tømmer. Da biskop Peder Christian Hersleb Kjerschow var på visitas i Nedstryn i 1851 var han av den klare oppfatning at kirken var i så dårlig stand at det måtte bygges en ny.På kyrkjeferd i Sogn og Fjordane. 1 : Nordfjord og Sunnfjord, 2000, s. 124 Den gamle kirken ble da revet, og ny kirke ble innviet 6. november 1859 av prost Wilhelm Frimann Koren.På kyrkjeferd i Sogn og Fjordane. 1 : Nordfjord og Sunnfjord, 2000, s. 121
Prekestol, døpefont og altertavle fra den gamle korskirken har tidligere befunnet seg på Bergens museum.På kyrkjeferd i Sogn og Fjordane. 1 : Nordfjord og Sunnfjord, 2000, s. 125 I mai 2020 kom en kopi av alterfrontalet på plass i kirken.
venstre|miniatyr|Det gamle alterfrontalet er å finne på Universitetsmuseet i Bergen, men det finnes kopier i Nedstryn kirke og på Borgarsyssel museum i Sarpsborg.

 Referanser 

 Litteratur 

 Eksterne lenker 


Kategori:Kirker i Stryn
Kategori:Kulturminner i Stryn
Kategori:Kirker i Nordfjord prosti
Kategori:Religiøse byggverk fra 1859
Kategori:1859 i Norge
Kategori:Langkirker i Bjørgvin bispedømme